‘बावर’ क्षेत्र की विशिष्ट भौगोलिक परिस्थितियों ने यहाँ के लोक जीवन को प्रभावित किया है। अधिकांश पहाड़ का जीवन, समाज और संस्कृति , कृषि और पशु पालन, धर्म और मेले  पर्यावरण से जुडे़ हैं ।
# Himalayan Mountain Community

## This WordPress.com site is the bee's knees

# Main menu

# Post navigation

Mar82015

# पर्वतीय क्षेत्र में सतत विकास की समस्याएं और सम्भावनाएं

पर्वतीय क्षेत्र में सतत विकास की समस्याएं और सम्भावनाएं

‘बावर’ पर्वतीय उपत्यका का विशेष भौगोलिक अध्ययन

भौगोलिक स्थिति;

‘बावर’ पर्वतीय उपत्यका का क्षेत्र उत्तराखंड का सीमांत पर्वतीय क्षेत्र है। यह प्रदेश उत्तराखंड एवं हिमाचल प्रदेश की सीमा पर देहरादून जनपद के जौनसार बावर क्षेत्र में स्थित है। यह जौनसार बावर का सुदूर दुर्गम क्षेत्र है।

प्रकृति और पर्यावरण;

यह पर्वतीय उपत्यका समुद्र तल से 800 से 1000 मीटर की ऊंचाई पर स्थित है। इसके ऊपरी भाग में ढालदार पहाड़ की श्रृंखला है जो इस क्षेत्र को एक अलग ही रूप देते हैं। जहाँ तक नजर जाता है बस पहाड़ ही पहाड़ है।

यहां एक ओर हरे-भरे पेड़ों वाले घने जंगल हैं, तो दूसरी ओर विशालकाय चट्टानें और दुर्गम  पहाड़। पेड़ों के बीच ऊंची-नीची चट्टानों पर घास बिछी होती है। यहाँ चीड, देवदार, बाँझ और बुरांस के वन पाए जाते हैं ।

यह क्षेत्र टोंस नदी के किनारे स्थित है। टोंस नदी तमस नदी के नाम से भी जानी जाती है। जौनसार क्षेत्र में बावर क्षेत्र को टोंस घाटी का प्रवेश द्वार भी कहते हैं। यह नदी बंदरपूंछ चोटी से उत्पन्न होती है एवं इसे यमुना नदी की सबसे बड़ी शाखा के रूप में जाना जाता है।

उच्च पर्वतीय क्षेत्र में स्थित होने के कारण यहाँ की जलवायु ठंडी रहती है, जाड़े के दिनों में तापमान शून्य से भी नीचे चला जाता है। शीत ऋतु में यहाँ की पर्वत चोटियाँ बर्फाच्छादित रहती हैं । इस क्षेत्र में कहीं अधिक वर्षा होती है तो कहीं कम।

‘बावर’ पर्वतीय उपत्यका के क्षेत्र का इतिहास, सभ्यता और संस्कृति;

इस क्षेत्र के निवासी हिंदू महाकाव्य महाभारत के पौराणिक पात्र कौरवों तथा पांडवों को अपना पूर्वज मानते हैं। ‘बावर’ क्षेत्र के

‘बावर’ पर्वतीय उपत्यका के क्षेत्र के समाज और संस्कृति पर उत्तराखंड एवं हिमाचल प्रदेश की संस्कृति का प्रभाव है । इस क्षेत्र में रहने वाले लोग हिन्दू धर्म के अनुयायी हैं। वे हिंदू धर्म के सभी देवी-देवताओं की पूजा करते हैं और सभी त्योहार मनाते हैं।

इस क्षेत्र में महासू देवता का प्रसिद्ध मंदिर हैं। यह मंदिर सैकड़ों वर्ष पुराना है। लोग  परंपरागत रूप से विस्सू का त्योहार मानते हैं। पूस के महीने में महासू देवता की विशेष पूजा होती है और भादो में देवता का जागर होता है। सभी त्योहार धूम धाम से मनाया जाता है ।

‘बावर’ क्षेत्र के लोगों की वेशभूषा भी राज्य के अन्य क्षेत्रों से कुछ भिन्न है। सामान्य रूप से यहाँ के लोग हिमाचली टोपी पहनते हैं और महिलाएं सिर पर रुमाल बांधती हैं, जिसे ड़ाँटू कहा जाता है। पुरुषों द्वारा सामान्य रूप से पहनी जाने वाली टोपी पर हरी मखमली पट्टी होती है।

लोग अपनी भेड़-बकरियों के ऊन से बने कपड़े तैयार करते हैं, जो खूब गर्मी देते हैं। पुरुष गर्म कपड़े का कोट पहनते हैं। ऊन की पट्टी से बने इस तरह के कोट का चलन हिमाचल के किन्नौर और उत्तराखंड के गढ़वाल क्षेत्र में भी है। महिलाएं अपने लंबे कपड़ों पर जैकेट पहनती हैं। आम तौर पर वे चांदी के गहने अधिक पहनती हैं। पुरानी पीढ़ी तो अपना ही परंपरागत लिबास पहनती है, लेकिन युवा नए फैशन को भी अपना रहे हैं।

प्रकृति और जीवन (सामाजिक-संस्कृतिक स्थिति);

‘बावर’ क्षेत्र की विशिष्ट भौगोलिक परिस्थितियों ने यहाँ के लोक जीवन को प्रभावित किया है। अधिकांश पहाड़ का जीवन, समाज और संस्कृति , कृषि और पशु पालन, धर्म और मेले  पर्यावरण से जुडे़ हैं ।

यहां पहाड़ की ऊंची ढलानों पर सीढ़ीनुमा मैदान हैं। ढालदार मैदान का विस्तार नीचे  तलहटी तक है। पर्वत के ऊपर की ओर ढालदार मैदान में छोटी-छोटी बस्तियां (गांव) बसे हैं। गाँव जंगलों से घिरे होते हैं ।

‘बावर’ क्षेत्र की संस्कृति वैविध्यपूर्ण एवं जीवन उल्लासमय है। पहाड़ के क्षेत्र में अधिकांश गाँव के समाज एवं संस्कृति कृषि से जुडे़ हैं । सामूहिकता इनके जीवन की आवश्यकता है और अर्थब्यवस्था का आधार भी। यहाँ विशेष रूप से सामाजिक सहयोग और श्रम विभाजन से कार्य किया जाता है। लोक संस्कृति में पर्यावरण के संरक्षण को महत्वपूर्ण स्थान दिया गया है।

यहां का लोक जीवन पूरी तरह से स्थानीय संसाधनों पर निर्भर है। यहाँ खेत और मकान साथ-साथ बसे हैं। ज्यादा तर मकान पत्थरों और लकड़ियों के बने हैं। कुछ माकन पूरी तरह से लकड़ियों के बने हैं। बेहद मजबूत लकड़ी से बनाए गए ये मकान बहुत ही खुबसूरत होते हैं। ये सैकड़ों वर्षो तक नए बने रहते हैं। खेतो और मकानों के आसपास लोगों के अपने पेड़ हैं; सेब, खुमानी तथा अखरोट आदि के पेड़। चारा-पत्ती और इंधन के लिए भी पेड़ लगाये गए हैं, इससे चारो ओर हरियाली बनी रहती है । लोक संस्कृति में पर्यावरण के संरक्षण को महत्वपूर्ण स्थान दिया गया है।

पर्वतीय क्षेत्र के लोगों का जीवन प्रकृति के बहुत करीब है । इनकी सभी आवश्यकताएँ प्रकृति से पूर्ण होती हैं। जंगलों से फलों और जड़ी-बूटियों का उत्पादन होता है, जिनमें गुच्ची, पंजा, अखरोट की जड़ प्रमुख हैं। जंगलों से इंधन की लकड़ी, चारा-पत्ती सब कुछ प्राप्त हो जाता है।

प्रकृति और अर्थव्यवस्था

पशु चारण और पशु पालन

उच्च पर्वतीय ‘बावर’ क्षेत्र में गाँव के लोग पशु चारण और पशु पालन भी करते हैं। हर परिवार के पास 15 से अधिक भेड़-बकरियां है। उच्च पर्वतीय क्षेत्र में बसे होने के कारण ये लोग ऋतु प्रवास भी करते हैं। ग्रीष्म ऋतु में ये अपने पशुओं के साथ उच्च पर्वतीय घास के मैदानों (बुग्यालों) में चले जाते हैं  और शीत काल में अपने गाँव की ओर लौट आते हैं। परन्तु सर्दी के मौसम में इन लोगों का जीवन बहुत संघर्षपूर्ण होता है। यहाँ जाड़ों में कम से कम 2 से 3 फीट बर्फ गिरती है। इन दिनों पशुओं को पालना बहुत ही कठिन काम हैं। खेतों में कृषि अधिक चारा की ओर ध्यान दिया जाता है। जाड़े के दिनों में चारा सुखाकर सुरक्षित रखना पड़ता है। कई खेतों में भी चारा उगाया जाता है।

कृषि पर आधारित अर्थब्यवस्था

‘बावर’ पर्वतीय उपत्यका के क्षेत्र की अर्थब्यवस्था का मुख्य आधार कृषि है। पर्वतीय क्षेत्र में भूमि समतल नहीं होती है, इस लिए पहाड़ी ढालों को काट कर खेत बनाये जाते हैं। यहाँ सीढ़ीदार खेतों में पारम्परिक पद्धति से कृषि की जाती है ।

टोंस नदी दूर नीचे  तलहटी में बहती है। इस लिए सिंचाई संभव नहीं है। यहाँ ज्यादातर जमीन उखड है। कहीं-कहीं सिंचाई के लिए स्थानीय सोतों, नदी-नाले के जल का ही उपयोग किया गया है।

उच्च पर्वतीय क्षेत्र में मिट्टी में उर्वरता की कमी होती है,  साथ ही वर्षा की भी अनिश्चितता होती है। वर्षा की कमी और सिंचाई के साधनों के आभाव के कारण कृषि उत्पादन बहुत अनिश्चित होता है, इस लिए मिट्टी और वर्षा जल का संरक्षण आवश्यक होता है। इसके अतिरिक्त खेतों के रख-रखाव पर विशेष ध्यान दिया जाता है। मिट्टी की उर्वरता के लिए पारंपरिक खाद और उर्वरकों का प्रयोग किया जाता है।

यहाँ की अधिकतर जनसंख्या कृषि पर निर्भर करती है । कृषि के अंतर्गत गेंहूँ , चावल, जौ , मक्का, चौलाई, उड़द, तोर, राजमा, फरसबीन, सोयाबीन आदि दाल और सरसों का उत्पादन किया जाता है।  यहाँ सब्जिओं में ककड़ी, कद्दू आदि का उत्पादन किया जाता है। वर्तमान समय में  आलू, मटर टमाटर अदरख आदि का भी उत्पादन होता है। नगदी फसलें  कृषकों  के  आय  या आर्थिक लाभ के स्रोत हैं। इसके अतिरिक्त अखरोट , सेव , खूबानी , प्लम , नाशपाती एवं चुलू आदि फलों का भी उत्पादन किया जाता है। कृषि के क्षेत्र में परम्परागत विधियों के साथ-साथ आधुनिक विधियों का भी प्रयोग किया जा रहा है। परन्तु यातायात के साधनों के आभाव में इन फलों को बाजार तक नहीं लाया जा सकता, आवागमन इस क्षेत्र की एक  प्रमुख समस्या है।

सामाजिक एवं आर्थिक समस्याएं ,

कठिन स्थितियां, पहाड़ की जिंदगी पहाड़ की तरह खूबसूरत नहीं है, पत्थर की तरह वज्र और मुश्किल भरी होती है।

हिमालयी क्षेत्र के लोगों के सामने कई जटिल समस्याएं खड़ी हैं, पर्वतीय क्षेत्र में अपनाये गये विकास के मॉडल के कारण पहाड़ की संस्कृति व पहाड़ का अस्तित्व, दोनों ही संकट में हैं।

पर्वतीय क्षेत्र में विकास कार्य स्थायी, निर्वाह योग्य और सतत नहीं है।  विकास कार्यों का प्रतिकूल प्रभाव स्थानीय पर्यावरण और स्थानीय संसाधनों पर पड़ रहा है। संसाधनों के तीब्र विदोहन के कारण पर्यावरण का तीब्र अवनयन, ह्रास या क्षय हो रहा है। स्थायी, निर्वाह योग्य और सतत विकास के अभाव में सकारात्मक आर्थिक और सामाजिक विकास नहीं हो रहा है। स्थानीय पारम्परिक आजीविकाओं के स्रोत नष्ट हो रहे हैं। कृषि का ह्राष हो रहा है और पारम्परिक रोजगार के अवसर घट रहे हैं। स्थायी विकास (सतत विकास) के आभाव में पर्वतीय उपत्यका के क्षेत्र से युवा जनशक्ति का पलायन हो रहा है।

क्षेत्र की वर्तमान समस्याएं;

‘बावर’ पर्वतीय उपत्यका के क्षेत्र में बुनियादी सुविधाओं के साथ ही,  शिक्षा और स्वास्थ्य जैसी सुविधाओं का अभाव है। शिक्षा और रोजगार के अभाव के कारण पर्वतीय क्षेत्र से बेरोजगार युवा श्रम-शक्ति का पलायन हो रहा है।

‘बावर’ पर्वतीय उपत्यका क्षेत्र के अवरुद्ध विकास पर पुनर्विचार;

स्‍थायी पर्वतीय विकास के लिए हरित अर्थव्‍यवस्‍था  और पर्यावरण सुरक्षा  की आवश्यकता है।  पर्वतीय क्षेत्र के सर्वांगीण विकास के लिए(स्थान की विशिष्टताओं के अनुरूप) संसाधनों और आवश्यकताओं की प्राथमिकताओं के अनुरूप, विकास के ऐसे आयामों को प्रोत्साहित करना आवश्यक है, जिनसे युवा श्रम-शक्ति उत्पादन बृद्धि में लग सकें। ‘बावर’ क्षेत्र के लिए विशिष्ट विकास के मॉडल (वैकल्पिक आजीविका व स्वरोजगार पर आधारित) को विकसित करने की आवश्यकता है।

### Share this:

LikeLoading...

### Related

# Post navigation

### Leave a comment Cancel reply

Δ

Search

# Recent Posts

# Archives

# Categories

# Meta

Privacy & Cookies: This site uses cookies. By continuing to use this website, you agree to their use.

To find out more, including how to control cookies, see here:
Cookie Policy

Sign me up

%d

Design a site like this with WordPress.com